《刺促谣》
清代·孙允升

君不见，床头金尽语疏涩，涸辙枯鱼作人泣。回山倒海誓不难，枯天团团鉴车笠。

紫裘绛衲生辉光，虹霓意气星吐芒。酒酣作歌两耳热，眼底凛冽飞秋霜。

世閒结客徒尔尔，两心不及一杯水。藜藿何如原虑贫，流离谁惜敬通死。

银镫燄蕊无消息，湛湛露珠收不得。六鳌霜骨空嵯峨，沈沦愧彼升天翼。

绿醪沃肠肠易腐，怨缕愁丝漫无主。髇鸣未竟角弓摧，饮羽不见南山虎。

砰訇谁挝正平鼓，铜仙铅泪纷如雨。东西南北怅回车，烂醉狂歌老邱圃。

作者简介：字会嘉，号雪亭，贡生。官含山县训导。